ועדת הבריאות, כנסת 25, פרוטוקול מספר 163, 2024-02-13 00:00

יונתן מישרקי: בוקר טוב לכולם

יונתן מישרקי:  היום יום שלישי, ד' באדר א' התשפ"ד, 13 בפברואר 2024 ואני מתכבד לפתוח את ישיבת ועדת הבריאות בנושא דיון בדוח נציבות קבילות הציבור לחוק ביטוח בריאות ממלכתי לשנות הפעילות 2021, 2022 ו-2023

יונתן מישרקי:      את הבוקר הזה אני מבקש לפתוח עם הידיעה הכואבת על נפילתם של שלושת הלוחמים שנפלו בקרבות בדרום הרצועה

יונתן מישרקי:  החייל נתנאל יעקב אלקובי בן 36 מחיפה, החייל יאיר כהן בן 30 מרמת גן והחייל זיו חן בן 27 מכפר סבא

יונתן מישרקי:  יהי זכרם ברוך

יונתן מישרקי:  אני מבקש מכאן לשלוח בשמי ובשם חברי הוועדה ובשם המשתתפים תנחומים למשפחות הנופלים וכמובן לאחל החלמה מהירה לפצועים

יונתן מישרקי:       גם בבוקר הזה אנחנו מתפללים ומייחלים לשובם במהרה הביתה של 134 החטופים והחטופות שיחזרו במהרה, בשלום ובבריאות לביתם

יונתן מישרקי:      אני מקדם בברכה את נציבת קבילות הציבור במשרד הבריאות, עורכת הדין נילי חיון דיקמן

יונתן מישרקי:  ברוכה הבאה לוועדה

יונתן מישרקי:  זו גם הזדמנות לברך אותך לקראת סיום הקדנציה בה את ממלאת את התפקיד

יונתן מישרקי:  כל מי שעבר על דוח הפעילות של הנציבות לקבילות הציבור מבין שנעשתה כאן עבודה סיזיפית

יונתן מישרקי:  אני רוצה גם להתייחס לעניין הזה במבט קצת אישי

יונתן מישרקי:  אנחנו כנבחרי ציבור, שליחי ציבור, בסופו של דבר לא אחראים רק על חתימות והעברות חוקים או דברים שאולי אפשר לומר שהם טכניים ברובם

יונתן מישרקי:  בסוף נמצא כאן האזרח שעומד מולנו וצריך לקבל את השירות המלא, הטוב ביותר ובצורה הכי איכותית

יונתן מישרקי:  לשם כך נשלחנו, זוהי מטרת שליחתנו וזה מה שאנחנו עושים ביום-יום

יונתן מישרקי:  כל השאר הוא חשוב אבל הוא מסביב

יונתן מישרקי:      התפקיד המאוד מאוד חשוב הזה שמילאת, אני חושב שבהצלחה רבה, כמובן את והצוות המסור שעובד אתכם במספרים גדולים מאוד של פניות, מתוכן גם הרבה פניות שבסופו של דבר קיבלו מענה חיובי, בסופו של יום זו מטרת השליחות שלנו

יונתן מישרקי:  לכן אני רוצה לברך אותך על כך ולומר לכל היושבים סביב השולחן שאני רואה חשיבות רבה בקיום הדיון הזה וזאת מכמה היבטים, גם כמו שהכרתי, האזרח, אבל גם כדי לכוון

יונתן מישרקי:  אני חושב שבקבילות הללו יש איזושהי קריאת כיוון לנו, הרמת דגלים לפיה אנחנו יכולים להבין במה אנחנו צריכים להתמקד, היכן הבאגים שלנו ואין מערכת שחפה מבאגים

יונתן מישרקי:  יש לנו מערכת בריאות טובה, יש משרד מצוין, יש פקידים טובים שעושים עבודה באמת יוצאת מן הכלל, יש לנו שר ומנכ"ל מצוינים אבל עדיין כל מערכת, גדולה ככל שתהיה, צריכה בסוף חיזוקים ולנו זה יכול להבהיר היטב במה אנחנו צריכים להתמקד

יונתן מישרקי:      כמובן שאשמח לתת לך להציג את הדברים אבל לפני כן אני מאפשר למירי יקירתנו שביקשה לברך אותך

מירי כהן: תודה רבה

מירי כהן:  יום מאוד מיוחד

מירי כהן:  יום שלא הייתי מפספסת את האפשרות להיות כאן, נילי, גם אם יש לי הרבה דברים אחרים כי לכבוד הוא לי להיות כאן בשבוע וביום שאת מציגה את הדוח ובשבוע שאת מסיימת כהונה של חמש שנים, כהונה מאוד מאוד משמעותית

מירי כהן:      אני חייבת לציין שאת נילי אני מכירה - כי היא גם עובדת איתנו בחטיבת הבריאות והיא חלק מהצוות שלנו – ויודעת שהמסירות, הדבקות והלהט שיש בה מהיום הראשון שהיא נכנסה לתפקיד ועד היום האחרון הוא בדיוק אותו דבר

מירי כהן:  כפי שכולם כאן יודעים משרד הבריאות אחראי על כל הנושא של המדיניות במערכת הבריאות

מירי כהן:  יש לנו חקיקה נפלאה, יש לנו סל מאוד מפורט ואחד הרחבים ביותר בעולם שניתן למטופלים ואנחנו מקדמים ותפקידנו לעשות את הרגולציה, את הפיקוח, הבקרה, המדיניות וזה חשוב מאוד, אבל נילי עם כל הצוות שלה – הצוות הנפלא שיושב כאן – רואים את הפרט

מירי כהן:  מעבר למערכת, יש את הפרטים וזה בדיוק התפקיד של נילי והפעילות היום יומית שלה שכפי שאמרתי נעשית בלהט מדהים

מירי כהן:  זה אומר להילחם בשביל כל פרט כדי שיקבל את מלוא הזכויות שמגיעות לו על פי החוק ואולי לפעמים היינו רוצים אפילו מעבר וגם נילי הייתה רוצה מעבר אבל בזה אני חושבת שכל התושבים, כל מי שזכאי לקבל את שירותי הבריאות במדינת ישראל, חב לנילי

מירי כהן:      אני כנציגת משרד הבריאות רוצה לומר לנילי הרבה הרבה תודה על כל מה שעשית והרבה הצלחה בהמשך

מירי כהן:  תודה

יונתן מישרקי: כולנו מצטרפים לברכות

נילי חיון דיקמן: תודה רבה שהזמנתם אותי להציג את הדוח

נילי חיון דיקמן:  אני חושבת שזאת אחת הבמות החשובות שיכולתם לתת לדוח כי הדוח מעלה הרבה נקודות מאוד מאוד חשובות מתוך סל השירותים

נילי חיון דיקמן:  אני כל הזמן אומרת שאני מפרסמת דוחות, זה הדוח הששי שלי שפרסמתי במהלך הכהונה, שבסוף הסל שלנו, כמו שמירי אמרה, הוא מאוד עשיר ומה שאנחנו צריכים לעשות – וזה מה שאנחנו עושים בנציגות – לוודא שהסל הזה מגיע ללקוח האחרון, ללקוח הסופי, למטופל הבודד שזקוק לשירותים

נילי חיון דיקמן:  לפעמים אנחנו יודעים, בעולם של מיצוי זכויות ובטח במיצוי זכויות רפואיות, כאשר אנחנו עוסקים עם אוכלוסייה שהיא עם בעיות בריאות, היא חולה ואלה הרגעים הקשים שלה, כל חסם, שכל קושי שהמטופל נתקל בו יגרום לכך שהוא יוותר על זכויותיו

נילי חיון דיקמן:  זאת אומרת, יש פלח מסוים מתוך האוכלוסייה שיוותר על זכויותיו

נילי חיון דיקמן:  על אף הסל העשיר שאנחנו נותנים ומתקצבים, לא כולם יקבלו את השירותים להם הם זכאים

נילי חיון דיקמן:      לכן אני חושבת שמוסד הנציבות – וכתבתי את זה בדוח – גם כשלעצמו, עצם קיומו הוא מסר חשוב כי אנחנו יכולים לשדר לכל מי שעוסק בתחום הבריאות, לכל מי שעוסק במתן השירותים, שבאמת יש כתובת, יש מי שיבדוק את הדברים ויוודא שכל אחד קיבל את מה שהוא זכאי לו

נילי חיון דיקמן:  זה קורה כמובן ביום יום, והצוות שלי יושב כאן, אנחנו עושים את העבודה בבקשה בקשה, בפנייה פנייה, בקבילה קבילה

נילי חיון דיקמן:      אני מבקשת להציג את הצוות שלי

נילי חיון דיקמן:  יושבת כאן עורכת דין חגית אפרתי, עורך דין שמעון רייפר שהוא הסגן שלי, עורכת דין הדס גלזר, מר נאדר אבו ריא ועורכת דין נעמה אייכל

נילי חיון דיקמן:  כל אחד מהם מהווה הצוות הבכיר שמנהל תחתם תחומים שונים וצוותי קבילות בירור

נילי חיון דיקמן:  יש לנו בנציבות 22 עובדים וכמו שתראו אנחנו מטפלים בכ-20,000 פניות בשנה

נילי חיון דיקמן:       כמו שמוצע כאן במצגת המטרה שלנו היא לוודא שכל אזרח ומטופל יוכל לקבל את השירותים שלו

נילי חיון דיקמן:  אני חייבת לומר שסל השירותים – ואלה דברים שאנשים לא תמיד מודעים לו – הוא לא שחור-לבן ולכן זו לא רשימה מאוד פשוטה של מגיע או לא מגיע למטופל אלא יש כאן כמה רכיבים שיש מקום לשיקול דעת ולבחינה של המקרים השונים

נילי חיון דיקמן:  לכן גם אם הקופה השיבה שהשירות לא בסל, שירות רפואי, בדיקה, תרופה, אביזר, ניתוח, איזושהי זכות מזכויות סל השירותים, גם אם הקופה השיבה שלא, לפעמים אנחנו נבחן את הדברים ונמצא שכן כי יש כאן גם היבטים של פומביות וגם היבטים של יישום

נילי חיון דיקמן:  חלק מהראייה המקצועית שלנו היא שכל המחלוקות האלה, שתמיד יש בין נותני השירותים ובין קופות החולים, צריכות להתברר במשרד הבריאות

נילי חיון דיקמן:  הסל הוא סל ממלכתי, משרד הבריאות קובע את תוכן הסל דרך ועדות הסל וגם דרך הנציבות כאשר הנציבות מפרשת את היקף הזכאות בפועל באמצעות קבילות הציבור

נילי חיון דיקמן:      זה החזון שלנו ונשמח להעביר את המצגת כדי לראות את הנתונים

נילי חיון דיקמן:  פעילות הנציבות בשנת 2023 מאוד זהה - ותכף נראה השוואה רב-שנתית – למה שראינו ב-2021 וב-2022

נילי חיון דיקמן:  טיפלנו בסך הכו ל בכ-20,000 פניות, מתוכן אנחנו מטפלים בשלושה סוגים שונים של בקשות

נילי חיון דיקמן:  יש לנו את הבקשות שנוגעות לקופות החולים וכאן אנחנו מחלקים את הטיפול לשניים

נילי חיון דיקמן:  יש בקשות שאנחנו מיד יכולים לברר אותן באופן מיידי ואם ניכר שאין צורך בבירור אנחנו יודעים לומר מיד אם זה סל או לא בסל

נילי חיון דיקמן:  יש לנו כ-4,000 פניות כאלה

נילי חיון דיקמן:  4,032 פניות כאלה ובהן אנחנו מטפלים באמצעות צוות ייעודי שנותן מענה בתוך 48 ימים

יונתן מישרקי: אלה פניות מול קופות החולים?     

נילי חיון דיקמן: הן מגיעות אלינו

נילי חיון דיקמן:  אלה פניות בנושאים של זכויות אבל אנחנו ניתן מענה מיידי, או בסל או לא בסל או לא בסמכות הנציבות

נילי חיון דיקמן:  אלה הפניות שאנחנו נותנים להן מענה מיידי

נילי חיון דיקמן:      לגבי 4,594 פניות, אנחנו למעשה מבררים, פותחים הליך של קבילה שזה ממש בירור של נושא התלונה אל מול קופת החולים ואז אנחנו מבררים באופן מלא את הקבילה ובסוף מביעים את עמדתנו לגבי הקבילה, אם היא מוצדקת או לא מוצדקת

נילי חיון דיקמן:  יש לנו גם עילות ביניים – הבעיה באה על פתרונה או ניתן מידע או הכוונה

נילי חיון דיקמן:      בקבילות האלה אנחנו גם פונים לשותפים שלנו בקופות החולים, שחלקן נמצאות כאן ואני מבינה שחלק ב-זום, לנציבי הפניות בקופות החולים והם נותנים לנו את עמדת הקופה המגובשת ביחס לשאלת הזכאות

נילי חיון דיקמן:  אם יש צורך, אנחנו מתייעצים גם עם גורמי המקצוע גם בתוך המשרד וגם מחוץ למשרד

נילי חיון דיקמן:  זה חלק מהעוצמה של הנציבות והיא שאנחנו לא יושבים בדד ומבררים את הקבילות לבד אלא יש מאחורינו רשימה מאוד ארוכה של אנשים בתוך המשרד אליהם אנחנו פונים וכך למעשה אנחנו מגייסים את כל הכוחות והיכולות של משרד הבריאות

נילי חיון דיקמן:  אם למשל מדובר בקבילה שנוגעת לפיזיותרפיה, אני אפנה לפיזיותרפיסטית הראשית ואני אבין ממנה גם את ההיבטים המקצועיים שנוגעים לקבילה וגם את מדיניות המשרד בנושא

נילי חיון דיקמן:  בצורה כזאת אנחנו למעשה יכולים להיות אלה שמיישמים את המדיניות המקצועית של המשרד בקבילה ספציפית וגם מבהירים אותה כלפי הציבור כולו

יונתן מישרקי: מתוך אותן 4,594 קבילות שהיו צריכות להתברר, הצלחתם להביא את הבשורה לאזרח?     

נילי חיון דיקמן: יש לנו שקף שמציג את נתוני הקבילות המוצדקות

נילי חיון דיקמן:  כל שנה אנחנו מודדים את אחוזי הקבילות המוצדקות ויש לך כאן השוואה רב-שנתית

נילי חיון דיקמן:  השנה, ב-2023, 34 אחוזים מהקבילות היו מוצדקות

נילי חיון דיקמן:  זה אחרי שהגענו לשיא בשנת 2021 וב-2022 כאשר הגענו קרוב ל-40 אחוזים

נילי חיון דיקמן:  בשנת 2021 – 40 אחוזים מהקבילות היו מוצדקות ובשנת 2022 - 38 מהקבילות מוצדקות

נילי חיון דיקמן:  בדוח הקודם הבעתי דאגה מאוד עמוקה מאחוז הקבילות המוצדקות הגבוה הזה כי מצד אחד זה מראה, וזה באמת מצביע על יכולות בירור מאוד גבוהות שלנו בנציבות, על כך שאנחנו יודעים להיות מאוד אפקטיביים

נילי חיון דיקמן:  אדם שפונה אלינו וב-38 אחוזים או ב-34 אחוזים השנה קבענו שהקבילה היא מוצדקת, הבאנו בשורה מיידית לאותו מטופל

נילי חיון דיקמן:  הבעתי דאגה על כך שבעצם מערכות האישורים של הקופות לא מספיק מדויקות והן צריכות לעבור עוד טיוב ועוד בדיקה

יונתן מישרקי: עצם זה שהאזרח צריך לבוא אליכם ולקבול כדי להגיע לתוצאה, לכאורה מעיד על כאן אל איזשהו חסם

נילי חיון דיקמן: מטופל שקיבל תשובה שלילית מהקופה, בדרך כלל אפילו לא יתלונן ולא יתווכח

נילי חיון דיקמן:  מעטים יהיו אלה שיפנו אלינו ולכן זה מעורר דאגה

נילי חיון דיקמן:  הצבעתי על כך ואני מצפה שהקופות באמת יעשו איזשהו מהלך של טיוב,

נילי חיון דיקמן:  בטח אם אנחנו נותנים החלטות בקבילות מסוימות, צריך לחזור למערכת האישורים ולומר שימו לב, הנציבות החליטה אחרת, משרד הבריאות הורה כך וכך ולעשות את זה בצורה שיהיה תיקון

יונתן מישרקי: השאלה אם אנחנו יודעים בתוך אותם 34 אחוזים מה הן רוב הקבילות המוצדקות שאולי כדאי לחדד אותן בפומבי דרך פרסום או דרך הבאה לידיעת הציבור בצורה אחרת

נילי חיון דיקמן: הליך הבירור שלנו הוא כזה שאנחנו מבררים את הקבילה בתחילה מול קופות החולים, מול נציבי הפניות שעובדים אותנו בשיתוף פעולה ובדרך כלל גם אני חייבת לציין לטובה את הסיוע, העזרה, הענייניות, המקצועיות והגישה החיובית כלפי הפונה

נילי חיון דיקמן:  קופות החולים נפלאות, הן עושות עבודה מאוד מאוד יפה ואני יודעת שגם אצלן בפניות הציבור יש אחוז גבוה של פניות מוצדקות שהם פותרים באופן ישיר מול המטופל

נילי חיון דיקמן:  המקרים שמגיעים אלינו הם אלה שאולי יש איזשהם תחומים אפורים יותר או נדרשת איזושהי פרשנות נוספת

נילי חיון דיקמן:       לגבי הליך הבירור

נילי חיון דיקמן:  אנחנו מבררים את זה מול הקופה

נילי חיון דיקמן:  ככל שהעמדה שלנו מתקבלת בשלבים ראשונים, אנחנו פשוט מקבלים תשובה חיובית של הקופה, סוגרים את הקבילה בכך שהקבילה נמצאה מוצדקת והמטופל מקבל את האישור

נילי חיון דיקמן:  רק באותם מקרים שבאמת יש איזשהו ויכוח, אנחנו מוציאים התראה לפני נייר עמדה או למעשה נייר עמדה הוא החלטה סופית של הנציבות, אנחנו מאפשרים לקופה להתייחס לנימוקים שהעלינו, אנחנו מפרטים שם גם נימוקים מקצועיים, גם נימוקים משפטיים, אנחנו מפרטים את פרטי המקרה ולמעשה בסוף ההליך הזה או שהקופה משכנעת אותנו שעמדתה מוצדקת, ואם לא, אנחנו מוציאים נייר עמדה שקובע את הפרשנות של הסל

נילי חיון דיקמן:      כל ההחלטות האלה, ניירות העמדה שאושרו, מפורסמות באתר האינטרנט של הנציבות ואתה יכול לראות כאן את הרשימה של הפרסומים שלנו בשנת 2023, ויש רשימות גם מ-2021 ומ-2022

נילי חיון דיקמן:  אפשר גם להתרשם מהמגוון הרחב של הנושאים בהם אנחנו דנים כי זה באמת בכל קשת הנושאים שנוגעים לבריאות החל מהריון ולידה, פוריות, נושאים של התפתחות הילד ועד העולם של מחלות קשות, בדיקות מתקדמות ופרוצדורות רפואיות וגם בנושא של בחינת נותני שירותים, גם בנושא של השתתפויות עצמיות שאנחנו דנים בהן, בכל קשת הנושאים של מערכת הבריאות ושל סל השירותים

נילי חיון דיקמן:      אם כן, אנחנו נותנים פומביות להחלטות האלה

יונתן מישרקי: אני רואה שיש כאן הרבה מאוד שורות שמתעסקות בנושא בדיקת שחלוף עצם

נילי חיון דיקמן: נכון

יונתן מישרקי: אפשר לומר שזה נושא שהוא לא ברור מספיק?     

נילי חיון דיקמן: אנחנו התחלנו לתת החלטות מהסוג הזה כבר בשנת 2020 וכבר בדוח 2020 יש לנו פירוט

נילי חיון דיקמן:  לצערנו קופות החולים, על אף שעמדתנו הובהרה יותר מפעם-פעמיים, אתה רואה מספר פעמים, היא עדיין לא מקבלת את עמדת הנציבות וממשיכה לתת תשובות שליליות לפונים אליה

יונתן מישרקי: כאשר התכוונתי להרים דגל, התכוונתי לזה

יונתן מישרקי:  אם הייתי לוקח כל שנה ומטפל בשלושה או ארבעה מקרים מרכזיים, שאתם חושבים שהם מרכזיים, לפי איכות הפנייה, לפי כמות הפניות, לפי הבדיקות שלכם שאתם מבינים שהן לא נעשות כשורה, אני הייתי רוצה לקבל איזשהו - כפרויקט, אולי אפילו כפרויקט של הוועדה שלנו

יונתן מישרקי:  אני לא אחליף את נציבות הקבילות כי זה חשוב מה שאתם עושים אבל לקחת את הדגלים האלה שתרימו לנו כל שנה

יונתן מישרקי:  בואו נתמקד השנה במימון שחלוף עצם, נתמקד בעוד שניים-שלושה מקרים שאנחנו רואים שבהם יש איזושהי רוחביות של בעיה או של אי הבנה או של אי רצון – ואני יוצא מנקודת הנחה שהקופות כן רוצות – ואנחנו נטפל בזה

יונתן מישרקי:  נשים את זה על השולחן ונבקש לקבל את התשובות

ולרי זילכה: בית איזי שפירא

ולרי זילכה:  נילי, תודה על העבודה שלך ואולי דווקא בגלל שאת מסיימת קדנציה, אם אפשר להוסיף לביקורת הזאת איזושהי הסתכלות רב-שנתית

ולרי זילכה:  זאת אומרת, יש נושאים שהם מרכזיים שחוזרים מדי שנה

ולרי זילכה:  אם כן, לא רק מה שעולה באותה שנה אלא להגיד שיש כאן בעיה רב-שנתית ואז המערכת צריכה לתת לה מענה יותר מפוקס

יונתן מישרקי: אני חושב שחידדת את מה שאמרתי

יונתן מישרקי:  כן

יונתן מישרקי:  אני חושב שזו הנקודה

יונתן מישרקי:  אם אנחנו רואים שיש כאן באג שאנחנו הולכים איתו לאורך כל הדרך במשך כמה שנים או אפילו ברצף מסוים או בכמות גדולה מאוד, בואו נשים את זה כדגל

יונתן מישרקי:  בואו נניח את זה כאן ונגיד שאנחנו רוצים להתמקד השנה בפתרון התהליך הזה והזה מול הקופות

נילי חיון דיקמן: יישר כוח גדול

נילי חיון דיקמן:  בדוחות הקודמים הצבעתי על נושאים רוחביים שעלו מתוך הקבילות והמלצתי שהנהלת משרד הבריאות ומועצת הבריאות, האנשים שעוסקים בתחום הבריאות, יעסקו בכך ויבחנו איך אפשר להקל על הציבור כי בסופו של דבר המטרה שלנו היא להבהיר את הזכאויות, בין אם זה לחיוב ובין אם זה לשלילה

נילי חיון דיקמן:  אנחנו רוצים שהציבור ידע מה מגיע לו ויוכל בצורה פשוטה לקבל את זה

נילי חיון דיקמן:  עודף התדיינויות מצביע על כך שיש בעיה וכי הזכאות באמת לא ברורה ובפועל היא לא ניתנת לפונה

ליאור ברק: כמו לדוגמה בהסדרי בחירה, נושא שעלה בדוחות של הנציבה במשך כמה שנים ובאמת נלקח לתשומת הלב וטופל

ליאור ברק:  כמובן שיש עוד דברים שצריכים טיפול

נילי חיון דיקמן: בדוח של 2021 ו-2022 הצבעתי גם על הנושא של הסדרי בחירה באופן מעמיק וגם הצבעתי על הנושא של בדיקות MRI שאנחנו רואים בכל שנה כמות מאוד גדולה של קבילות ויש אי בהירות של הזכאות

רויטל לן כהן: התפתחות הילד

נילי חיון דיקמן: יש את הנושא של התפתחות הילד עליו הצבענו בעבר בעקבות הרפורמה

נילי חיון דיקמן:  יש את הנושא שהצבענו עליו אפילו בנושא של מתן מידע

רויטל לן כהן: גם מתמודדי נפש זה נושא שחוזר משנה לשנה

נילי חיון דיקמן: כן

נילי חיון דיקמן:  מתן מידע הוא אחד הכלים המשמעותיים כדי לאפשר מיצוי זכויות

נילי חיון דיקמן:  בלי מידע המטופל לא יכול למצות זכויות וזה אחד הדברים שאנחנו רואים שחוזר על עצמו

נילי חיון דיקמן:  כאשר פונה אלינו קובל, אנחנו בדרך כלל מבקשים ממנו לתת לנו את התשובה האחרונה של הקופה

נילי חיון דיקמן:  אנחנו רוצים להבין מה גדר המחלוקת

נילי חיון דיקמן:  מה הסיבה שבגללה הקופה לא אישרה

נילי חיון דיקמן:  כלומר, כשניתן אישור שלילי - ולרוב המטופלים אין תשובה בכתב ולא מידע על סיבת מתן האישור השלילי – זה למשל דבר שהצבענו עליו בדוח הקודם, כמה חשוב לחייב את הקופות לתת מידע ונימוק

יונתן מישרקי: אפרופו החוק שאנחנו מנסים לקדם בשיתוף פעולה של המשרד בהקשר של המידע על אישור או אי אישור תרופה

נילי חיון דיקמן: נכון

נילי חיון דיקמן:  הדבר הזה הוא מאוד חשוב כי זה כבר מעמיד את המטופל במקום אחר כאשר הוא יכול להתווכח או להשלים את הבקשה שלו אם חסר מידע או הוא לא הגיש את הבקשה כמו שצריך

יונתן מישרקי: אמרת לפרוטוקול אבל אני מבקש ממך, אולי ממש לקראת סיום התפקיד שלך, ביחד עם הצוות היקר והמקסים שנמצא כאן, להכין לנו איזשהו נייר

יונתן מישרקי:  אני מעדיף פחות ואיכותי מאשר הרבה ושיתפזר

יונתן מישרקי:  שתיים-שלוש נקודות עם כמה מילים על כל נקודה שאתם חושבים שנכון יהיה להתמקד בה בתהליכי העבודה שאנחנו עושים כאן

נילי חיון דיקמן: בסדר

נילי חיון דיקמן:  אני אעשה מאמץ גדול

נילי חיון דיקמן:      אנחנו כמובן משווים בדוחות שלנו בין קופות החולים ואנחנו נותנים נתונים מתוקננים בהתאם לגודל הקופות

נילי חיון דיקמן:  אפשר לראות באופן רב-שנתי משנת 2021 מי קופת החולים שיש לה הכי הרבה קבילות

נילי חיון דיקמן:  בשנת 2023 לקופת חולים כללית יש יותר קבילות מאשר לאחרות

יונתן מישרקי: זה באחוזים או במספרים?     

נילי חיון דיקמן: זה מתוקנן

נילי חיון דיקמן:  כלומר, זה בהתאם לגודל הקופה

נילי חיון דיקמן:  אחריה מאוחדת, אחריה מכבי ולאומית

נילי חיון דיקמן:  אנחנו מודדים את זה גם ביחס לקבילות המוצדקות

נילי חיון דיקמן:  כלומר, לא רק ביחס לכמות התלונות שנתקבלה אלא כמות התלונות שנמצאה מוצדקת

נילי חיון דיקמן:  גם כאן אנחנו רואים הובלה של קופת חולים כללית שהיא מקום ראשון, אחריה מאוחדת ומכבי ממש צמודות אחת לשנייה ולאומית עם נתוני מוצדקות נמוכים

נילי חיון דיקמן:      אנחנו גם משווים את זה באופן רב-שנתי לאורך כל השנים ואנחנו רואים שיש קצת היפוך מגמה אבל צריך להמשיך ולהסתכל על זה בהמשך הדרך

נילי חיון דיקמן:  אם בעבר ראינו שקופות חולים מאוחדת ולאומית היו בראש שיאני התלונות וגם התלונות המוצדקות, עכשיו אנחנו רואים ירידה מאוד יפה של הקופות וקופות החולים הכלית ומכבי, שהן קופות החולים הגדולות, עלו במספר הקבילות המוצדקות שלהן

נילי חיון דיקמן:  כלומר, יש כאן איזשהו שינוי בהתנהגות של הקופה

נילי חיון דיקמן:      בדוח גם כללתי מדידה עם רכיב סטטיסטי כאשר אנחנו מודדים את הקופה ביחס לעצמה, ביחס לקבילות שמוגשות אליה, הן קבילות כלליות והן קבילות מוצדקות, ואנחנו רואים את זה גם מאוד חזק שם

נילי חיון דיקמן:  יש כאן גם עניין שאנחנו רוצים לתת את המידע לציבור ולהצביע על הדבר הזה

יונתן מישרקי: כמה זמן לוקח לכם בדרך כלל בממוצע לחזור אחרי סבב בדיקות מול הקופות?     

נילי חיון דיקמן: זה מאוד תלוי במורכבות הקבילה

נילי חיון דיקמן:  בדוח 2021 ו-2022 נתתי נתונים על זמני טיפול

נילי חיון דיקמן:  הגענו ל-32 ימים בממוצע עד לסיום הטיפול בקבילה

נילי חיון דיקמן:  אני חושבת שזה הישג יפה אחרי הרבה שנים

יונתן מישרקי: זה לא יותר מדי זמן?     

נילי חיון דיקמן: זה היה הרבה יותר גבוה במשך הרבה שנים

נילי חיון דיקמן:  ה-SLA הרגיל שלנו הוא שבקבילה רגילה אנחנו מטפלים ב-30 ימים ובקבילה מורכבת ב-90 ימים

נילי חיון דיקמן:  יש לנו גם מסלול דחוף

נילי חיון דיקמן:  אני רוצה להסביר שחוץ מלפנות לקופת החולים ולקבל את עמדתה, ואנחנו גם מתבקשים לתת לה זמן לדון בנושא, אנחנו גם צריכים לפנות למומחים, כמו שאמרתי או במשרד הבריאות או שאנחנו פונים למומחים רפואיים ככל שמתעוררת שאלה רפואית בקבילה ואנחנו מקבלים חוות דעת רפואית חיצונית

נילי חיון דיקמן:  ההליך הזה לוקח זמן וגם כמובן ההליך, וככל שהקבילה מוצדקת, אנחנו מוציאים התראה בטרם נייר עמדה ונותנים זמן למתן מענה

נילי חיון דיקמן:  צריך לזכור שההליך, ממש הטיפול בקבילה, הוא הליך מעין שיפוטי כי בסופו של דבר יש לנו כאן את שני הצדדים, הנלון והמתלונן, ואנחנו בסופו של דבר מכריעים בקבילה

נילי חיון דיקמן:  אני רוצה להזכיר לכבודו שההכרעה שלנו בקבילה, ברוב המקרים מחייבת את קופת החולים

יונתן מישרקי: מהי סמכות האכיפה?     

ליאור ברק: צריך להדגיש שיש קבילות דחופות בתחומים שונים שהיא מטפלת בהם

יונתן מישרקי: היא הזכירה את זה

נילי חיון דיקמן: תודה ליאור

נילי חיון דיקמן:  בכשליש מהקבילות אנחנו מטפלים בפחות מ-10 ימים ואלה באמת אותן קבילות דחופות ובהולות

נילי חיון דיקמן:  הכוונה כאן או לחולה במחלה קשה שזקוק לתרופה מיידית או לאיזשהו ניתוח שכבר נקבע המועד שלו והקופה לא מאשרת את הסדר הבחירה

נילי חיון דיקמן:  בדברים האלה כאשר יש ממש תאריך או דחיפות מיוחדת בקבלת הטיפול, אנחנו מקבלים את זה ושמים דגש רב

נילי חיון דיקמן:  אמרת לי לשבח את הקופות ואכן כאן אני חייבת לומר תודה לנציגי הקופות כי אנחנו לא מבררים את הקבילה לבד אלא תמיד במשותף איתן

נילי חיון דיקמן:  כשרוצים לקבל תשובה דחופה, אנחנו צריכים שגם הן ייכנסו לזה

יונתן מישרקי: יש לכם כלים לאכוף את ההחלטות שלכם מול הקופות?     

נילי חיון דיקמן: כן

נילי חיון דיקמן:  לפי סעיף 46(א) לחוק ביטוח בריאות ממלכתי יש לנו סמכות

נילי חיון דיקמן:  ככל שמצאנו שקבילה היא מוצדקת והקופה לא מכבדת את עמדתנו, יש לנו סמכות אכיפה במסגרת אנחנו מוסמכים לגרוע מתקציב הקופה ולתת את ההחזר הכספי למטופל

נילי חיון דיקמן:  זאת סמכות אכיפה מאוד מאוד חשובה

נילי חיון דיקמן:  אני הצעתי בדוחות הקודמים להרחיב אותה עוד כי היום היא חלה רק למצבים בהם השירות הרפואי טרם ניתן ואנחנו יודעים שבעולם תחום הרפואה, בוודאי באותם מקרים קשים ודחופים, אי אפשר לשבת ולחכות עד שנדון בכל ההיבטים ולפעמים המטופל כבר רוכש את התרופה

יונתן מישרקי: חשבתם על כלי אכיפה מעבר לצד התקציבי?     

נילי חיון דיקמן: אני חייבת לומר לך שזה כלי אכיפה שבכל שנות הכהונה שלי לא נאלצתי לעשות בו שימוש

נילי חיון דיקמן:  התחלתי הליך אכיפה אחד אבל אפילו לא השלמתי אותו כי מרגע שיש לך זכות אכיפה, הדברים מאוד ברורים

נילי חיון דיקמן:  ניתנת החלטה של הנציבות וקופות החולים מכבדות את ההחלטה כפי שהיא, גם במצבים שבהם הן לא מסכימות

נילי חיון דיקמן:  הסמכות שלנו היא פרטנית והן נותנות את השירות

יונתן מישרקי: יש לנו נתונים לגבי אוכלוסיות או מגזרים שמתקשים יותר?     

נילי חיון דיקמן: כן

נילי חיון דיקמן:  השנה עשינו מהלך חדש, אחרי מאמצים רבים, זה עניין של פעולות מחשוביות, ויישמנו את הנושא של הכלים הסטטיסטיים

נילי חיון דיקמן:  הלבשנו אותם על נתוני קבילות הציבור ומתוך זה גילינו שני ממצאים עיקריים

נילי חיון דיקמן:      הממצא הראשון הוא ביחס לחברה החרדית ולחברה הערבית

נילי חיון דיקמן:  ראינו שהקובלים – החל מ-2014 ועד היום, כלומר, יש לנו תקופה מאוד ארוכה של פניות – שזוהו כחברה החרדית מנו 10 אחוזים בלבד מתוך אוכלוסיית המתלוננים

נילי חיון דיקמן:  אנחנו יודעים שזה אחוז מעט נמוך מחלקם באוכלוסייה

נילי חיון דיקמן:  ביחס לחברה הערבית הנתון אפילו יותר חמור כי מצאנו שיש רק שלושה אחוזים של קובלים

נילי חיון דיקמן:  אני רוצה להגיד שבנושא של האוכלוסייה הערבית, אנחנו עושים הרבה פעולות

נילי חיון דיקמן:  אנחנו מודעים לכך שהם לא מתלוננים אלינו

נילי חיון דיקמן:  בשנים האלה עשינו הרבה פעולות ומאמצים בסיועו של נאדר אבו ריא מהצוות שלי וגם עשינו קמפיין

טטיאנה (טניה) מזרסקי: אולי זה לא מגיע למשרד הבריאות אלא נפתר ברמת הקופה

טטיאנה (טניה) מזרסקי:  זה גם תלוי באזור המגורים

טטיאנה (טניה) מזרסקי:  יש ריכוז אוכלוסייה של החברה הערבית למשל בצפון

יונתן מישרקי: אני אומר לך למה אני חושב שאי אפשר לבחון את זה כך

יונתן מישרקי:  יש 20,000 פניות וזה מספר גדול

יונתן מישרקי:  34 אחוזים מהפניות הן פניות מוצדקות

יונתן מישרקי:  סביר להניח שזה לא מדלג על מגזר כזה או אחר

יונתן מישרקי:  יותר סביר להניח שהמגזר לא יודע לפנות או שלא נמצא בתוך הפול הזה

יואב קיש: או שאפילו לא טרחו לתרגם את זה לשפתו ולכן שמו בפניו חסם

יונתן מישרקי: בדיוק בהקשר הזה רציתי לשמוע מנאדר על הפעולות שאתם עושים בהקשר הזה של הנגשת המידע

טטיאנה (טניה) מזרסקי: יש פנייה רק בדואר אלקטרוני וכמעט ואין מענה אנושי

נאדר אבו ריא: בוקר טוב לכולם

נאדר אבו ריא:  לאחרונה יצא קמפיין למגזר הערבי ברשתות החברתיות, ברדיו, בפייסבוק, פרסום על מודעות להכיר את קיומה של נציבות הקבילות

נאדר אבו ריא:  אנחנו עדיין לא רואים את התוצאות אלא מעט מאוד עלייה

יונתן מישרקי: זה מונגש שפתית?     

נאדר אבו ריא: שפתית, כן

נאדר אבו ריא:  ודאי

נאדר אבו ריא:  הנגשנו גם את האתר שלנו ותרגמנו אותו לשפה הערבית

נאדר אבו ריא:  יכולים לפנות אלינו גם בשפה הערבית ומשם נוכל לקלוט את הקבילות

נאדר אבו ריא:  עשינו גם מפגשים עם ראשי בריאות בערים הערביות והצגנו, נתנו הרצאות ונתנו להם את המידע אודות הנציבות

נאדר אבו ריא:  הם התעניינו מאוד והם איתי בקשר ורצו שאני והנציבה נילי או מי שיחליף אותה נבוא כדי לתת סקירה על קיום הנציבות כדי להנגיש את השירותים האלה למגזר הערבי

יונתן מישרקי: באופן כללי המגזר יודע להתלונן? עזוב את הנושא של הבריאות

נאדר אבו ריא: אנחנו יוצאים מנקודת הנחה שלא

נאדר אבו ריא:  לכן אנחנו חייבים לבוא, להסביר ולהסיר את החסמים האלה ולומר להם שיש להם אוצר שנקרא נציבות קבילות הציבור בו תוכלו להשתמש ודרכו תוכלו לקבל בריאות טובה ורפואה טובה במגזר

יונתן מישרקי: יכול להיות שנכון יהיה לשתף את הרשויות המקומיות בהנגשת המידע כי אנחנו יודעים שבמגזר הערבי יש השפעה גדולה מאוד להנהלת הרשויות המקומיות על חיי האזרחים

טטיאנה (טניה) מזרסקי: כל מרפאה מחויבת לתלות מודעה בשפה הערבית ובה דרכי פנייה לנציבות קבילות הציבור

יונתן מישרקי: צריך לעשות ניתוח מדויק מה הדרך הנכונה להגיע לאזרח כדי שיבין שזה קיים או כדי שיאמין במוצר הזה

טטיאנה (טניה) מזרסקי: משרד הבריאות פעם בשנה עושה ביקורת

יונתן מישרקי: האזרח יודע שזה קיים אבל הוא לא מאמין בממסד ואומר שאם הוא יפנה, זה ילך לאיזושהי מגרסה

יונתן מישרקי:  אולי מתוך הרשות המקומית יהיה נכון לבוא ולחדד את ההכרה בגוף הזה, אפילו על בסיס המצגת הזאת כדי שהם יראו כמה אזרחים פנו ונענו

נאדר אבו ריא: זה בדיוק מה שעשינו

נאדר אבו ריא:  נסענו לחיפה, ללשכת הבריאות, ונפגשנו עם ראשי הבריאות בעיריות ותיאמנו איתם שגם יהיה המשך

נאדר אבו ריא:  הם הזמינו אותי להרצאות כדי להציג את הנתונים האלה ואת המידע על הנציבות

נאדר אבו ריא:  אני חושב שאתה צודק

נאדר אבו ריא:  במגזר למועצות ולרשויות יש השפעה ואני ממש רוצה לקחת את זה הלאה ולקדם את זה

יונתן מישרקי: כן

יונתן מישרקי:  קדמו את זה

יונתן מישרקי:  זה חשוב

רויטל לן כהן: קואליציית הורים לילדים עם צרכים מיוחדים

רויטל לן כהן:  רציתי לומר בדיוק את מה שאדוני אמר, שיש עניין של חוסר אמון בשלטון ובגופים

יונתן מישרקי: אנחנו מכירים את זה

יונתן מישרקי:  אני חשוב שצריך לתת לזה דגש גדול מאוד

סיגל משהיוף: מנכ"לית ארגון הרופאים העצמאיים

סיגל משהיוף:  נילי נמצאת היום תחת משרד הבריאות, תחת המנכ"ל, ואני חושבת שזאת אחת הסיבות לאי אמון

סיגל משהיוף:  אני חושבת שצריך להוציא אותה מהמקום הזה כך שתהיה במקום שהוא יותר אובייקטיבי וכך הציבור יאמין

יונתן מישרקי: כי את חושבת שלא מקבלים תשובות על פניות וקבילות?     

סיגל משהיוף: כי כל זמן שהיא יושבת תחת המנכ"ל של אותו משרד שהיא אמורה לבקר, היא לא יכולה לעשות את זה באופן אובייקטיבי

יונתן מישרקי: קודם כל, אני לא בטוח שהיא בעולמות של ביקורת

יונתן מישרקי:  יש הבדל בין מבקר לבין מטפל בקבילות

יונתן מישרקי:  אני לא חושב שאנחנו צריכים לשים אותם על אותו שולחן

יונתן מישרקי:  זה נכון שצריך להתייחס בצורה רצינית אבל שאלתי וחידדתי קודם מה הכלים שיש להם

יונתן מישרקי:  אני מתרשם שהפניות נענות

יונתן מישרקי:  לדעתי הקצב הוא איטי, אולי לא הכול מדויק, אבל להגיד שהמנגנון לא עובד – זה לא שייך

סיגל משהיוף: לא, חלילה

סיגל משהיוף:  זה לא מה שאני אומרת

סיגל משהיוף:  אני אומרת שבעיני הציבור שמסתכל מבחוץ, הוא רואה שהיא נמצאת תחת מנכ"ל משרד הבריאות

סיגל משהיוף:  קודם כל כמי שמסתכל מבחוץ

סיגל משהיוף:  לכן נכון יהיה שהיא תהיה תחת מישהו, אני לא יודעת מי, נציב שירות המדינה

סיגל משהיוף:  אני לא יודעת תחת מי אבל תחת המדינה שזה לא המשרד שהיא אמורה כביכול לפקח עליו

סיגל משהיוף:  בסוף צריך להסתכל על זה גם מהעיניים של המבוטח

יונתן מישרקי: אני מסכים שצריך כאן אמון גדול

יונתן מישרקי:  אני חושב שהמצגת הזאת מדברת בעד עצמה

סיגל משהיוף: אני רוצה לומר שאני לא חולקת על האופן שהיא עושה ואני חייבת לומר לך שהעשייה שלך בחמש השנים האחרונות נראית ונשמעת, חד משמעית

סיגל משהיוף:  בשונה מהרבה מקומות אחרים את עושה את העבודה שלך

נילי חיון דיקמן: אני כן אתייחס לנושא הזה

נילי חיון דיקמן:  אפשר לדון בזה באופן עקרוני אבל תפיסת התפקיד שלי היא שהנציב ממונה על ידי שר הבריאות באישור מועצת הבריאות ובאישור הממשלה, ויש לו עצמאות תפקודית, הוא עצמאי והוא פועל אך ורק לפי החוק באופן נקי ומשוחרר מאילוצים

נילי חיון דיקמן:  יש לנו סמכויות לפי חוק ואנחנו מפעילים אותן

נילי חיון דיקמן:  זה נכון שהשייכות הארגונית קיימת, היא מהווה גם חיזוק וגם לפעמים יש דילמות אבל צריך לדעת שיש לזה גם יתרונות במימוש ונשאיר את זה כאן

נילי חיון דיקמן:  כן יש נציב נוסף של מבקר המדינה, נציב מטעם משרד מבקר המדינה שגם אליו אפשר לפנות

נילי חיון דיקמן:      בכל מקרה צריך להגביר את האמון של החברה הערבית בעצם הפנייה לרשויות המדינה

נילי חיון דיקמן:  אני חושבת שכאן זאת לא הסוגייה שמפריעה להם אלא העובדה שאנחנו גוף ממלכתי

נילי חיון דיקמן:       אני יכולה לומר שבנוסף לנתונים בדוח יש לנו גם מערכת BI – דיברת על שקיפות למידע והיכולת לעשות בה שימוש – בה יש את המידע הזה

נילי חיון דיקמן:  יש שם גם את הפירוט על מה הציבור מתלונן ולא רק כמה ועילות הסגירה אלא על מה הציבור מתלונן, ממש על השירותים, ואפשר לראות כמה תלונות על תרופות, כמה תלונות על טכנולוגיות, כמה על MRI, כמה על התפתחות הילד וכולי

נילי חיון דיקמן:  אפשר ממש לעשות שימוש בנתונים האלה

נילי חיון דיקמן:  אני קוראת בעיקר לארגוני הבריאות ולמי שעוסק בתחום הבריאות לעשות שימוש במידע הזה כי הייחודיות של הנציבות היא שאנחנו רואים מה קורה בשטח ואנחנו סוג של ברומטר

נילי חיון דיקמן:  אפילו כשיש לנו מעט קבילות בנושא מסוים, זה אומר שיש כאן חסם ויש כאן איזושהי בעיה

נילי חיון דיקמן:  אפשר להשתמש בנתונים האלה ולמנף אותם לעשייה של תיקון כמו שאתה הצעת

יונתן מישרקי: ניכרת עבודתכם החשובה מאוד

יונתן מישרקי:  פתחתי ואמרתי שאנחנו רואים בדיון הזה דיון חשוב מאוד ורואים בתפקיד שלה כנציבות כתפקיד בעל משמעות גדולה מאוד עבור האזרחים

יונתן מישרקי:  ניכרת עבודתכם המאומצת ואני שוב מברך אותך על התפקיד בקדנציה האחרונה וכמובן את הצוות היקר שנראה שהוא מחובר מאוד מאוד לתהליך, גם מבחינה רגשית ולא רק מבחינה מקצועית

יונתן מישרקי:  תודה רבה לכם על זה

יונתן מישרקי:      קופות החולים, אני רוצה שלשמוע אתכן בהקשר הזה

יונתן מישרקי:  נלך לפי סדר הנרשמים

יונתן מישרקי:  מכבי שירותי בריאות

טלי צינמון: שלום וברכה

טלי צינמון:  אני אברך את נילי על עבודה מקצועית וחשובה שנעשתה בשיתוף איתנו - אני מניחה שאני מדברת בשם כל הקופות – במשך כל הקדנציה בת חמש השנים

טלי צינמון:  אני רוצה לומר שאני חושבת שזה סופר חשוב עבור האזרחים במדינה לדעת שיש מוסד כזה שמגן על הזכויות שלהם

טלי צינמון:  על אף שאני מייצגת קופה, אנחנו גם מיידעים את החברים שלנו כשאנחנו שוללים מהם זכויות כאשר לטעמנו זה מוצדק

טלי צינמון:  אנחנו מיידעים אותם שזכותם לערער בפני הנציבות

יונתן מישרקי: זאת חובה להודיע למטופל שיש לו אפשרות ערעור?     

טלי צינמון: כן

טלי צינמון:  לגמרי

יונתן מישרקי: על איזה מנגנון אתם מודיעים?     

טלי צינמון: קודם כל, כפי שנאמר קודם, בכל המסכים בכל הסניפים אנחנו מפרסמים את היכולת לפנות אבל גם כאשר מישהו מערער בפנינו על משהו שהוא לא קיבל, אנחנו אומרים שזכותו לפנות

יונתן מישרקי: אומרים בעל פה

טלי צינמון: לא

טלי צינמון:  כותבים לו שזכותו להגיש ערעור על החלטת הקופה בפני הנציבות

טלי צינמון:  בכל הסניפים של הקופות, במרכזים הרפואיים, מפורסמת היכולת לפנות וכך גם בכל החוברות של דע את זכויותיך ובכל אתרי המידע

טלי צינמון:  ליד כל זכות שמופיעה, תמיד גם כתוב שניתן לפנות לפניות הציבור של הקופה אבל גם לנציבות

טלי צינמון:  גם אם יש חילוקי דעות, הרבה פעמים דיאלוגים מקצועיים אם כן צריך לתת או לא צריך לתת, באיזה אופן ולמי, עדיין יש כאן תודה מתוך הרבה כבוד והרבה שיתוף פעולה

טלי צינמון:  אנחנו מתייחסים מאוד ברצינות לדוחות ולמדים מהם

טלי צינמון:      צריך לומר שהמספרים הם מאוד מאוד קטנים

טלי צינמון:  קודם כל, בהתייחס למה שנאמר קודם, הסמכות של הנציבות היא לפקח על הקופות ועל הזכויות שהן מעניקות בהתאם או לא בהתאם לחוק

טלי צינמון:  אם אנחנו מדברים על 4,590 קבילות על כל הקופות, צריך להבין שגם אם זה קצה קרחון - עדיין זה מתוך עשרות אלפי פניות שמגיעות לקופות עצמן - יש אמון של הציבור בקופות ונעשית גם עבודה בפניות הציבור בקופות

טלי צינמון:       עדיין ולמרות המספרים הנמוכים, הם מצביעים על בעיות ואנחנו למדים מהן

טלי צינמון:  כל שנה אנחנו מנתחים את הדוח, בודקים את עצמנו ורואים במה אנחנו צריכים להשתפר

טלי צינמון:  מי שהספיק לראות קודם, בשנה שעברה היה פיק במספר הקבילות וגם במספר הקבילות המוצדקות על מכבי

טלי צינמון:  אנחנו למדנו את זה

טלי צינמון:  אנחנו יודעים שהיה משבר שהיה זמני מול הסדרי הבחירה, מול שיבא, וזה היה הפיק שהסביר את הדברים, אבל עדיין למדנו

יונתן מישרקי: אמירה חשובה מאוד

טלי צינמון: השנה רואים ירידה לנתונים סבירים

טלי צינמון:  אני אפילו אתן דוגמה כי גם אתה הזכרת את הנושא הזה כנושא שהוא על שולחנכם וגם נילי הזכירה אותו

טלי צינמון:  הנושא של יידוע החברים מדוע לא אישרו להם למשל בדיקת דימות

טלי צינמון:  בתרופות אנחנו הקופה שבמהלך השנים היא עם הכי מעט קבילות כי הכול משוקף לחברים, כולל הנימוק של למה לא אושר כשלא מאושר ולאן הם אמורים לפנות

טלי צינמון:  בעקבות הדוח אנחנו מפתחים ואני מקווה מאוד שממש תוך חודשים ספורים זה כבר יצא

טלי צינמון:  אלה ניתוחים מחשוביים שלוקחים זמן וצריך להבין שאלה מערכות מורכבות אבל זה ממש ממש על שולחננו בשיא העבודה לשקף את התשובה על הדימות

יונתן מישרקי: יפה מאוד

טלי צינמון: אם אדם יודע מה נדרש ממנו כדי שתאושר הבדיקה, כמובן שהוא יוכל לסייע בזה, בין אם זה לפנות לרופא, בין אם להביא את הבדיקה שחסרה לו וכן הלאה

אמנון רובינשטיין: קופת חולים מאוחדת

אמנון רובינשטיין:  שלום

אמנון רובינשטיין:  אנחנו מכירים את הדוח ואני חושבת שהוא דוח חשוב מאוד

אמנון רובינשטיין:  כולנו, כל הקופות, למדים ממנו

אמנון רובינשטיין:  כמו שטלי הציגה, זה קמצוץ מכמות הפניות וההתמודדויות שיש לקופות, המידע הנוסף נמצא אצל הקופות, וההתמודדויות הן רבות הן ברמת השירות והן ברמת הזכויות של המבוטח

אמנון רובינשטיין:       בעניין ההנגשה עליה דיברתם, אנחנו בקופה עדיין נותנים מענה טלפוני לפניות הציבור, דבר שבקופות קצת התאדה

אמנון רובינשטיין:  זה באמת דבר מאוד מתיש ומאוד מקשה אבל זאת הדרך שלנו להנגיש את האפשרויות לפנות גם לאוכלוסיות שיותר קשה להן לפנות באופן דיגיטלי

אמנון רובינשטיין:       אנחנו מקווים להמשך שיפור וטוב

אהרן גולדשטיין: קופת חולים לאומית

אהרן גולדשטיין:  אני מצטרפת לחברותיי ואגיד לנילי תודה רבה על חמש שנים שעבדת איתנו ושירת את הציבור

אהרן גולדשטיין:  אין ספק שעשית דברים גדולים במסגרת התפקיד שלך והזזת נושאים רבים שהיה קשה מאוד לגעת בהם

אהרן גולדשטיין:  הדוחות שאת מפרסמת הם חשובים מאוד והם עוזרים לנו בתוך הקופה להניע דברים

אהרן גולדשטיין:  במשך השנים, כמו שאת רואה, אנחנו לוקחים ברצינות מאוד את הדוח וכמות הקבילות של לאומית ירדה וגם כמות הקבילות המוצדקות

אהרן גולדשטיין:  אנחנו בהחלט כל דוח ודוח לוקחים, לומדים אותו ומביאים לרמת הנהלה ומנסים לשפר וכך נמשיך לעשות

אהרן גולדשטיין:       אני מאחלת לך הצלחה גדולה בהמשך הדרך

יונתן מישרקי: יישר כוח

יונתן מישרקי:  נציגת כללית שירותי בריאות נמצאת ב-זום

כלנית קיי: בוקר טוב

כלנית קיי:  שלום

כלנית קיי:  בוקר טוב לנילי ולכל צוות הנציבות

כלנית קיי:  אני אמנם הצטרפתי לפורום המכובד הזה לפני מספר חודשים אבל אני רוצה לומר תודה גם על שיתוף הפעולה, גם על ההכוונה המקצועית וגם על הלהט הזה ועל הרצון לסייע

כלנית קיי:       אני אתייחס לכמה דברים שעלו כאן קודם

כלנית קיי:  אני חושבת שאנחנו הקופות בעיקרון עובדים בהתאם להנחיות של משרד הבריאות, בהתאם לסל השירותים של חוק ביטוח בריאות ממלכתי, ובמקומות בהם – כמו שנילי הזכירה – יש איזו עמימות או יש איזשהו תחום אפור, אני חושבת שזה המקום שבו אנחנו נכנסים לפעולה

כלנית קיי:  בסך הכול – ואמרו את זה גם קודמותיי – מה שמגיע למשרד הבריאות זה באמת על קצה המזלג אפשר לקרוא לזה

כלנית קיי:  אני לא מזלזלת כמובן בנתונים ובכמויות

כלנית קיי:  אני חושבת שכל מקרה שמגיע למשרד הבריאות, במידה מסוימת זה מקום שבו אנחנו כקופות לא נתנו מענה הולם למטופל וזה נושא שאנחנו צריכים לעבוד עליו ולהשתפר בו

כלנית קיי:       אני אומר שהדוח כל שנה וגם השנה זוכה להתייחסות מאוד רצינית אצלנו בקופה

כלנית קיי:  אנחנו מציגים אותו להנהלה ובאמת מנסים להפיק את המירב

כלנית קיי:  אני כן חושבת שהעובדה ששיעור התלונות המוצדקות נמצא בירידה במשך השנים, זה מעודד

כלנית קיי:  נכון שאצלנו בקופה אנחנו צריכים לעבוד על חלק מהנושאים ואם יהיה קצת זמן אני אתייחס קצת יותר בהרחבה, אבל אני אומר שלחלוטין מבחינתנו זה כלי עבודה מאוד מאוד חשוב

כלנית קיי:  גם אצלנו הפניות הן רבות מאוד

כלנית קיי:  יש לנו עשרות אלפי פניות בשנה והעובדה שחלק מהן מגיע למשרד הבריאות, זה בהחלט כלי עבודה עבורנו

יונתן מישרקי: אני חושב שזה מספיק

יונתן מישרקי:  לא הייתי רוצה לרדת עכשיו לרזולוציה יותר נמוכה

כלנית קיי: אני רק אומר משפט אחד לגבי המענה הטלפוני

כלנית קיי:  גם אנחנו כן עונים בטלפון לפניות ולא רק אצלנו בנציבות אלא אצלנו בקופה יש בכל המחוזות פניות ציבור ושם עונים לטלפון

כלנית קיי:  אני חושבת שבכל מה שקשור לעמדות המקצועיות, לפעמים באמת בחלק מהמקרים זה מחייב חידוד של העמדות המקצועיות מול הגורם המקצועי במשרד הבריאות כמו למשל בנושא של ה-סי

כלנית קיי: טי איקס שהזכרתם

כלנית קיי:  זה בהחלט היה אחד הנושאים שחייב חידוד של עמדות מקצועיות

כלנית קיי:      ככלל אנחנו באמת עובדים בשיתוף פעולה הדוק ואני מאחלת לנילי ולכל הנציבות הצלחה בהמשך הדרך

רויטל לן כהן:  שני דברים שמאוד חשוב לי לומר אותם

רויטל לן כהן:  חלק מהאוכלוסיות שיותר קשה להן לפנות מכל מיני סיבות, כולל בין היתר, אם אני רוצה רגע לדבר על משפחות לילדים עם מוגבלות, כי הם עייפים, הם גמורים, הם שחוקים

רויטל לן כהן:  השאלה היא האם יש אפשרות לעשות אאוט ריצ', יישוג, ולנסות להגיע אליהן כדי להבין

רויטל לן כהן:  אני מנסה לומר זה שעם כל כמה שזה נראה מאוד גדול כשזה מגיע אליכם, זה הרבה יותר גדול ומורכב במציאות ואיכשהו צריך להגיע אליהם

רויטל לן כהן:  כאשר מגיעים אלינו לקואליציה הורים, בדרך כלל אני מקבלת טלפון ואז אני שומעת שתיקה ואחר כך מתחיל בכי

רויטל לן כהן:  אנשים מבוגרים שמגיעים למצבים שהם כבר לא מתפקדים

רויטל לן כהן:  אני כן חושבת שצריך להיות כאן איזשהו תהליך ביישוג ולצורך העניין אותו הדבר גם בנושא של מתמודדי הנפש

רויטל לן כהן:  לפעמים הם לא מסוגלים להביא את עצמם לייצר את הפנייה

יונתן מישרקי: מה את חושבת שצריך להיות?     

רויטל לן כהן: אאוט ריצ', יישוג

יונתן מישרקי: שהם יפנו באופן אקטיבי?     

רויטל לן כהן: אני חושבת שהם צריכים לפנות לאוכלוסיות מסוימות

רויטל לן כהן:  שיהיה איזשהו פרויקט בתוך הנציבות

רויטל לן כהן:  יש אוכלוסיות מסוימות שאנחנו יודעים שהן לא יפנו ולכן צריך לפנות אליהן

יעל רלוי: אני אעיר ברמה אישית כאדם עם מגבלה וכמי שמקבלת שירותים בעצמי שאחרי קבלת שירותים בבתי חולים מסוימים, הרבה פעמים מקבלים שאלון שביעות רצון לטלפון

יעל רלוי:  יש יצירת קשר טלפוני על ידי חלק מהגורמים

יעל רלוי:  במאוחדת יצרו איתי קשר יזום כדי לבדוק את שביעות הרצון

יעל רלוי:  זאת אומרת שאפשר לעשות לפחות ברמת הקופות ובתי החולים, שזה ולי פחות הנושא כאן, פנייה יזומה

יעל רלוי:  צריך לראות איך מרחיבים את הדבר הזה

יעל רלוי:  אני חושבת שרויטל העלתה נקודה סופר חשובה

יעל רלוי:      אם כבר אנחנו מדברים בנושא הזה אני אומר בהקשר של האוכלוסייה החרדית והערבית

יעל רלוי:  מניתוח נתונים בהקשר של קבלת שירותים אצל האוכלוסייה האוטיסטית אנחנו רואים שיש תת מיצוי מאוד מאוד משמעותי, גם אצל האוכלוסייה הערבית וגם אצל האוכלוסייה החרדית

יעל רלוי:  זאת אומרת שעוד לפני שאנחנו בוחנים את מספר התלונות, צריך להבין שהרבה פעמים אין אפילו מגע עם המערכת לגבי הצרכים שלה

יעל רלוי:  גם זה דבר שמאוד חשוב לקחת אותו בחשבון

יונתן מישרקי: חשבתם על הנושא הזה של פנייה אקטיבית? במסקנות הדוחות שלכם – אני אומר מראש שלא הספקתי לעבור על הכול לפני הדיון – יש לכם איזושהי חשיבה על הנקודה שהעלתה רויטל בהקשר של לבקש מהקופות ואולי אתם ממליצים על איזשהו פרויקט מהסוג הזה של פנייה ממש אקטיבית לקבוצות אוכלוסייה ייעודיות?     

רויטל לן כהן: בנושאים מסוימים

יונתן מישרקי: כן

יונתן מישרקי:  בנושאים מסוימים

נילי חיון דיקמן: ביחס לשאלה הזאת שהיא שאלה של מה לדרוש מהקופות בהיבט הרוחבי, אולי להפנות את זה לליאור

יונתן מישרקי: אני מניח שליאור נסמך, כחלק מהמידע שלו, על המלצות שלכם

יונתן מישרקי:  אני שואל האם אתם רואים לנכון להמליץ על רעיון מהסוג שרויטל מעלה כאן, כי אני חושב שזה נכון

נילי חיון דיקמן: אני חייבת לומר שהנושא הזה של הסברה והעלאת מודעות היא בפנייה אלינו אבל כמובן גם למימוש הזכויות עצמן

נילי חיון דיקמן:  לדעתי צריך להיות הרבה יותר מרכזי בפעילות גם שלנו וגם של המשרד כולו

נילי חיון דיקמן:  ביכולות שלנו, של הנציבות, אנחנו עשינו הרבה פעולות גם בשיתוף ציבור וגם באמת בהעלאת מודעות על ידי זום, פנייה באמצעות עמותות חולים, באמצעות ארגוני זכויות, באמצעות כל מי שפנה אלי והצלחתי ליצור איתו קשר

נילי חיון דיקמן:  ניסינו גם דרך ביטוח לאומי

יואב קיש: אבל ההצעה היא אחרת

יואב קיש:  ההצעה היא לא לעודד אותנו לפנות אליכם אלא להגיע למקום שנמצאת בו האוכלוסייה ולעשות קבוצות מיקוד ולשמוע אנשים

רויטל לן כהן: כי גם אלינו לא כולם מגיעים

יואב קיש: זאת אומרת, להגיע למקומות בהם נמצאים אנשים ולדבר איתם באופן יזום ושיטתי, יש דרכים לעשות את זה, ולא רק לעודד פנייה אליכם

נילי חיון דיקמן: הדברים נכונים ביותר

נילי חיון דיקמן:  כן עשינו את זה בהקשר של האוכלוסייה הערבית כאשר באמת יזמנו מחקר באמצעות מכון ברוקדייל ואנחנו עושים מחקר איכותנו כאשר החוקרים באמת יוצאים ופוגשים את האוכלוסייה הערבית כדי להבין למה הם לא פונים אלינו כי אנחנו יודעים שהם לא פונים אלינו, מה החסמים ומה הם צריכים כדי לממש זכויות

נילי חיון דיקמן:  על זה יהיה לנו בעזרת השם בקרוב, כאשר המחקר הזה יסתיים, קבוצות מיקוד כמו שהוצע

נילי חיון דיקמן:  נכון, צריך לעשות את זה לעוד אוכלוסיות וזה בהחלט על שולחן העבודה ובתוכניות העבודה ששמתי להנהלת המשרד

נילי חיון דיקמן:  זה דורש תקצוב

רויטל לן כהן: אני אומר במאמר מוסגר, למרות שזאת לא האוכלוסייה הספציפית שאנחנו מטפלים בה, שיש גם אוכלוסיות כמו החברה של יוצאי אתיופיה

רויטל לן כהן:  בתפיסה החברתית שלהם הם לא מתלוננים

רויטל לן כהן:       הדבר השני שרציתי להעלות כאן

רויטל לן כהן:  יש נושאים כמו הנושא של התפתחות הילד והנושא של בריאות הנפש

רויטל לן כהן:  אלה נושאים שחוזרים על עצמם והם נושאים מורכבים והם נושאים שאני חושבת שמבחינת מדינת ישראל זה - לא בקטע של מוזנח – משהו כל כך בסיסי שגורם לנזק

רויטל לן כהן:  אני לא מדברת כרגע על האנשים אלא ברמת המדינה זה נזק בל יתואר

רויטל לן כהן:  ילד שלא מצליח למצות את הטיפולים בהתפתחות הילד גדל להיות חלילה מישהו שהמדינה צריכה להשקיע בו הרבה יותר כספים

רויטל לן כהן:  אותו דבר לגבי בריאות הנפש

רויטל לן כהן:      אני רוצה לבקש מהוועדה למצוא איזושהי דרך כי לוועדה יש כלים והוועדה היא ועדה עם שיניים

רויטל לן כהן:  אני ממש מבקשת לקחת את זה, מצדי שיהיה פעם בשבועיים או פעם בחודש דיון בנושא הזה ולשאול אותם מה עשיתם, איך התקדמתם, כי אנחנו נמצאים באותה נקודה

רויטל לן כהן:  אני התחלתי כשהבן שלי היה בן שלוש והוא תכף משתחרר מהצבא ואנחנו באותה נקודה ולא מתקדמים ולו בסנטימטר

ליאור ברק: אני אתייחס למה שאמרת, שתי נקודות מאוד מאוד נכונות

ליאור ברק:  הממשלה באמת לקחה את זה לתשומת ליבה ובתקציב המדינה האחרון, מבין כל הקיצוצים שהיו, יש שני תחומים בלבד במשרד הבריאות שקיבלו תוספות והם בריאות הנפש עם 1

ליאור ברק: 4 מיליארד שקלים לבסיס ותחום של התפתחות הילד

רויטל לן כהן: אם אנחנו לא נדאג שהכסף הזה יגיע להעלאות שכר, לא נסיים את הסאגה הזאת

ליאור ברק: יש המון דרכים

ליאור ברק:  לכסף הזה יש גם תמריצים וגם מבחני תמיכה

רויטל לן כהן: יש בעיה של מחסור בכוח אדם

ליאור ברק: אנחנו לא מתווכחים

רויטל לן כהן: 	מחסור בכוח אדם לא ייפתר     

ליאור ברק: לא הצלחתי לסיים את המשפט

ליאור ברק:  אני רוצה לומר ששני הנושאים שהועלו הם באמת שני הנושאים היחידים שקיבלו תוספות תקציביות בתקציב משרד הבריאות לשנתיים הקרובות

יונתן מישרקי: אני מוכרח לומר לך בהקשר הזה, זה אמנם לא מהות הדיון כרגע אבל אנחנו עסוקים בזה הרבה, זה לא יורד מסדר היום של הוועדה

יונתן מישרקי:  אם נקיים את הדיון הבא, אני חושב שהוא יהיה דיון ששי או שביעי רק בהקשר של בריאות הנפש

יונתן מישרקי:  אנחנו באמת עסוקים בזה הרבה ואנחנו מבינים את ההשלכות של המלחמה

ולרי זילכה: אני לא רוצה להיכנס לגוף הנושא של התפתחות הילד אבל אני רוצה להמשיך את דבריה של רויטל

ולרי זילכה:  ליאור, זה מאוד מוערך שבריאות הנפש עולה על סדר היום בעיקר בעקבות המלחמה

ולרי זילכה:  מה שנתנו עכשיו להתפתחות הילד, זה גם קשור לתפיסת המלחמה, לתקציבי שיקום

ולרי זילכה:      אדוני היושב ראש, הנושא הזה כבר על סדר היום לפחות מאז דוח מבקר המדינה בשנת 2017 ועוד לפני כן

ולרי זילכה:  העובדה שכל החלקים עובדים כאן - גם משרד הבריאות, גם קופות החולים, גם הוועדה הזאת, גם ועדות אחרות וגם נציבות קבילות הציבור – בכל זאת משהו בסוף לא קורה

ולרי זילכה:  זאת אומרת, יש כאן איזושהי בעיה שמונחת כבר עשור וחצי על השולחן ואיכשהו אנחנו לא מצליחים לסנכרן את הטיפול באופן אפקטיבי

ולרי זילכה:  השאלה היא אם אפשר לצאת באיזושהי חשיבה כי באמת ליאור אומר שחשבו על זה פעם ועשו מהלך, בדוח הקבילות זה עולה כל פעם מחדש, ועדת הבריאות מעלה את זה כל פעם, הוועדה לפניות הציבור דנה בנושא, גם ועדת הרווחה אבל בסוף מבחינת התוצאה איכשהו משהו לא מצליח להסתנכרן

ולרי זילכה:      אם כן, אולי ועדת הבריאות יכולה לקחת על עצמה, כמו שאמרנו קודם, את הנושא הזה ועוד שניים-שלושה נושאים ולתכלל איכשהו את כל הגופים בעבודה קבועה ושיטתית שבסוף תראה לכם ולנו תוצאה

ולרי זילכה:  אני רואה שמושקעים משאבים ומושקעת חשיבה וכל פעם מחוץ לקופסה, אבל בסוף כבר עשור וחצי אנחנו בבעיה שהולכת ומחמירה

ולרי זילכה:  מישהו צריך לתכלל את זה ואולי אדוני זו הוועדה שלך

רויטל לן כהן: בעניין התכלול, אני רוצה לומר שאם המדינה הייתה משכילה להקים רשות לנושא של אנשים עם מוגבלות, מישהו היה מתכלל

רויטל לן כהן:  הבעיה היא שזה קצת בכל משרד, בכל מיני דברים, וזה לא זז

יונתן מישרקי: את צודקת ב-100 אחוזים

יונתן מישרקי:  כשאני מדבר עם הנציב על הנושא הזה, לא פעם ולא פעמיים זה עולה ואני באמת תומך בזה

יונתן מישרקי:  אני באמת חושב שזה נכון

רויטל לן כהן: פעם כתבתי הצעה בעניין הזה של רשות

רויטל לן כהן:  אני אשמח להעביר לך אותה

יונתן מישרקי: בסדר גמור

סיגל משהיוף: אני רוצה לדבר על נושא בחירת נותני שירותים

סיגל משהיוף:  בכל הדוחות של חמש השנים האחרונות לפחות, אנחנו רואים שזה הנושא השני הכי משמעותי שלא קיבל מענה לרפורמה עד לאחרונה

סיגל משהיוף:  רק לאחרונה נוצר איזשהו רצון או צורך שאנחנו רואים אותו כבר הרבה שנים והנציבה דיברה עליו שנה אחרי שנה אחרי שנה תוך שהיא אומרת מילים כמו מדיניות נוקשה של קופות החולים ונותנת שם מחמאות לנושא הזה, לא הייתי אומרת חיוביים, ובצדק

יונתן מישרקי: היית כאן בשבוע שעבר בדיון שלנו על הסדרי בחירה?     

סיגל משהיוף: לצערי לא יכולתי להגיע למרות שנרשמתי לדיון המקורי שהיה אמור לקרות

סיגל משהיוף:      כך או כך אני רוצה לומר שני דברים

סיגל משהיוף:  הרפורמה של כפל ביטוח בה יוצרים מצב בו מונעים מהציבור לקבל בחירה של נותני שירותים בתחום רפואי של פרוצדורות, יש פה איזושהי בעיה

סיגל משהיוף:  כרגע עושים איזושהי רפורמה בתוך המערכת הציבורית

סיגל משהיוף:  לצד זה מונעים מהציבור לקבל אם וכאשר נדרש מתן שירותים במערכת הפרטית

סיגל משהיוף:  המערכת הפרטית נותנת גיבוי למערכת הציבורית שאמורה לתת את השירות מלכתחילה

סיגל משהיוף:  כרגע אנחנו מתחילים למנוע גם מהמערכת הפרטית

יונתן מישרקי: ליאור, אתה רוצה להגיב על זה?     

ליאור ברק:  לא הבנתי

ליאור ברק:  מטרת הרפורמה הזאת לחזק את הרפואה הציבורית וכמו שאת אומרת, למנוע מאנשים להגיע למערכת הפרטית

ליאור ברק:  למה זה קשור לדוח נציבות הקבילות או בסל או בשב"ן?     

סיגל משהיוף: אני אסביר

סיגל משהיוף:  המערכת הציבורית הייתה אמורה לתת את המענה ולא נתנה אותו

סיגל משהיוף:  לכן אנחנו רואים אחוזים מאוד מאוד גבוהים של בעיות בנותני שירותים במערכת הציבורית

סיגל משהיוף:  באתם ואמרתם שאתם רוצים לתת מענה ולכן נעשה רפורמה

סיגל משהיוף:  נהדר

סיגל משהיוף:  תעשו רפורמה בציבורי, תוכיחו שזה אכן כך ואז המערכת הפרטית תוכל להיות מיותרת

סיגל משהיוף:       אני אסביר מדוע זה חשוב לי לומר וכן יש מקום לדבר על זה

סיגל משהיוף:  הסיבה היא שכרגע נושא נותני שירותים במערכת הפרטית או הסמי פרטית אם תרצה, נסגר כמעט לחלוטין, לא מגויסים רופאים נוספים למה שהם אמורים לתת מענה וכרגע אנחנו נמצאים במצב שאנחנו עלולים למצוא את עצמנו לא מקבלים לא את השירות בציבורי ולא בפרטי ואז נראה את העלייה המשמעותית בקבילות הציבור בוודאי כאן בנושא נותני שירותים

סיגל משהיוף:  לכן לדעתי חשוב לקיים על זה דיון נפרד

סיגל משהיוף:  תודה

הדס רוזן: שלום

הדס רוזן:  רציתי לומר שני דברים

הדס רוזן:  כעובדת סוציאלית בהדסה, לא פעם ולא פעמיים נעזרתי בהפניה של מטופלים לנציבות בעיקר במצבים של מחלות נדירות ובעיות מיוחדות שאתה לא נותן להן כותרת ספציפית והעבודה שלכם משנה חיים של אנשים

הדס רוזן:  זה משהו שאני רואה במטופלים שלנו ולא רק בחמש השנים האחרונות, גם בחמש השנים האחרונים אבל גם קודם לכן

הדס רוזן:       דיברת בהתחלה על זרקור לבעיות

הדס רוזן:  אני רוצה להעלות כאן את הנושא של שיקום ובמיוחד שיקום גריאטרי ועכשיו אנחנו במשבר חמור בתחום הזה, במיוחד באזור ירושלים בה יש מחסור של מיטות להמשך אשפוז

יונתן מישרקי: כן

יונתן מישרקי:  על הנושא הזה היה כאן דיון מאוד מאוד עמוק יחד עם נציגי כל גופי הסיעוד

יונתן מישרקי:  אני מסכים עם מה שאת אומרת

הדס רוזן: כרגע יש אנשים שאו שהם נמצאים בבית חולים כשהם כבר לא צריכים להיות בו והם מחכים למיטות או שלוחצים עליהם להגיע הביתה ולעבור שיקום בבית כאשר זה לא אותו היקף של שירותים ו גם מעמיס על המשפחות את הטיפול

יונתן מישרקי: כן

יונתן מישרקי:  אנחנו ביקשנו גם מהמשרד, ואני לא אכנס עכשיו לעומק, שיעשה את התוכנית הרב-שנתית שלו, לא לעכשיו

יונתן מישרקי:  הבעיה לעכשיו היא חמורה אבל הבעיה תהיה הרבה יותר חמורה בעוד כמה שנים כאשר האוכלוסייה המתבגרת תכפיל את עצמה ואנחנו נצטרך מיטות נוספות

יונתן מישרקי:  זעקתי שהאחריות שלנו על הקשיש היא אחריות מחייבת, גם מוסרית מהתורה אבל גם מוסרית, ואולי בעיקר מוסרית

יונתן מישרקי:  בהקשר הזה את פורצת לדלת פתוחה ואני מסכים איתך

יונתן מישרקי:  חייבת להיות כאן ראייה רחבה, לראות איך אנחנו באמת מגדילים את מספר המיטות

הדס רוזן: המצב כרגע הוא אקוטי, חמור, כי גם המיטות שהיו צומצמו

יונתן מישרקי: אני יודע

יונתן מישרקי:  חלק מהחולים אפילו פונו

יונתן מישרקי:  תודה לך על הדברים

יונתן מישרקי:  העלית כאן נקודה חשובה

יעל רלוי:  אני אוותר על ההתייחסות בהקשר של התפתחות הילד

יעל רלוי:  אני רוצה להעלות את הנושא של בריאות השן, טיפולי שיניים בהרדמה מלאה שילדים עם מוגבלויות, ילדים עם אוטיזם, זקוקים לטיפולים האלה שהם יתבצעו בהרדמה

יעל רלוי:  אנחנו לא מדברים על טיפולים חריגים במיוחד אלא כל טיפול

יעל רלוי:  צריך להבין שאצל ילדים על הרצף אפילו משימה של צחצוח שיניים היא משימה שעשויה להיות על גבול הבלתי אפשרית

יעל רלוי:  הם חייבים את הטיפול הזה

יעל רלוי:  המצוקה שנגרמת לאנשים עם צורך בטיפול שיניים דחוף היא ברורה ואני לא צריכה להרחיב על כך כאן

יעל רלוי:  אצל ילדים על הרצף המצוקה הזאת קשה שבעתיים וזה יכול לגרום להחמרה כוללת במצב התפקודי שלהם, כולל בהיבטים הפסיכיאטרים

יעל רלוי:  כיום יש המתנה מאוד ארוכה של שנה ואפילו יותר לטיפולים מהסוג הזה

יעל רלוי:  אלה ילדים שמטפסים על הקירות ושוברים את הבית עד שהם מקבלים את הטיפול הזה ולפעמים אפילו לא מסוגלים לתפקד בהרבה תחומי חיים

יעל רלוי:      אני רוצה לציין לטובה את זה שמאוחדת למשל הקימה מרפאות אין-האוס שיכולות לספק את השירות הזה בהרדמה וזה חוסך את ההפניה לבתי חולים שם ההמתנה היא מאוד מאוד ממושכת

יעל רלוי:  אני בעיקר אשמח מאוד אם נתייחס קצת לפתרונות שאולי יש למשרד הבריאות להציע בהקשר הזה

יונתן מישרקי: אני לא אאפשר למשרד הבריאות להשיב עכשיו

יונתן מישרקי:  אני מודה שכל נקודה שעלתה כאן סביב השולחן בדיון הזה היא בפני עצמה אתגר משמעותי למערכת

יונתן מישרקי:  בחלק מהנקודות אני עסוק יותר ובחלק פחות אבל אני חושב שבכולן אני צריך להיות עסוק וכי זה חלק מהחובה שלי ואנחנו נעשה את זה

טטיאנה (טניה) מזרסקי: אדוני היושב-ראש, שתי מילים

טטיאנה (טניה) מזרסקי:  נילי, תודה רבה לך ולכל הצוות

טטיאנה (טניה) מזרסקי:  יישר כוח

טטיאנה (טניה) מזרסקי:  תודה רבה לכל נציגי הקופות

טטיאנה (טניה) מזרסקי:  גילוי נאות

טטיאנה (טניה) מזרסקי:  הייתה תקופה שעבדתי בקופת חולים לאומית בכרמיאל מול מאיה גולדשטיין והמטרה היא לא רק למנוע נטישה ועזיבת הקופה אלא באמת מענה למטופלים

טטיאנה (טניה) מזרסקי:  לפעמים זה מציל חיים

טטיאנה (טניה) מזרסקי:  שקיפות בתהליך פנייה לקבילות הציבור גם בתוך הקופה וגם של משרד הבריאות, הוא מאוד מאוד חשוב

טטיאנה (טניה) מזרסקי:  חשוב שתהיה שקיפות בתהליך, איך לפנות, מתי וקבלת מענה מפורט

טטיאנה (טניה) מזרסקי:  אני יודעת שלא הכול מושלם עד עכשיו

טטיאנה (טניה) מזרסקי:  למשל כאשר פונים בבקשה לוועדת חריגים, את הבקשה מגיש הרופא או הרופאה לקופת החולים וקופת חולים עונה גם לרופאה ולפעמים המשפחה והלקוח עצמו לא מודעים לכך לתהליך

נילי חיון דיקמן: את המסר העברנו לקופת החולים שאסור לחסום את ההגשה לוועדת חריגים גם לפרט עצמו

נילי חיון דיקמן:  גם המטופל יכול לפנות ישירות ולא רק באמצעות הרופא

טטיאנה (טניה) מזרסקי: צריך לחזור על זה שוב כדי שזה יעבור באופן ברור ושקוף

טטיאנה (טניה) מזרסקי:  שוב, תודה רבה על התהליך

יונתן מישרקי: תודה רבה

יונתן מישרקי:  רבותיי, אני עובר לסיכום הדיון היות ואני בלוחות זמנים קצר מאוד, יש לנו עוד דיון שכבר היה אמור להתחיל

יונתן מישרקי:      ועדת הבריאות מודה לנציבה, מברכת אותה ומאחלת לה – אני מאחל לך בשמי, בשם כולם כאן – בהצלחה רבה בהמשך הדרך ותודה רבה על מה שעשית

יונתן מישרקי:  כמובן לצוות המקסים

יונתן מישרקי:  לא הצלחנו לשמוע את כולו אבל מי שכן שמענו אותו, ניכר היה שבאמת נמצא כאן

יונתן מישרקי:  אנחנו מעריכים ומוקירים את העבודה המסורה לאורך השנים וכמובן שאנחנו רואים חשיבות גדולה בתרומת הנציבות למיצוי זכויות המבוטחים

יונתן מישרקי:      הוועדה מבקשת מהנציבות להעביר לוועדה רשימת נושאים עליהם הנציבות ממליצה לקיים דיון ציבורי בוועדה

יונתן מישרקי:  כמו כן הוועדה מבקשת כי מדי שנה עם הגשת הדוח השנתי יצורף מכתב ובו רשימה כאמור

יונתן מישרקי:      הוועדה סבורה כי יש לצמצם את זמן מתן המענה למבוטחים על ידי הנציבות וקוראת למשרד לבצע שינוי בתחום ככל הניתן

יונתן מישרקי:      הוועדה קוראת לנציבות להרחיב את פעולות ההסברה לאוכלוסיות בהן אחוז הפניות הוא נמוך במיוחד כדוגמת האוכלוסייה הערבית ושיתוף הרשויות המקומיות וגורמים מובילים נוספים בקרב האוכלוסייה

יונתן מישרקי:      הוועדה קוראת לנציבות לייצר מנגנון של פניות יזומות למבוטחים בשיתוף פעולה עם גורמי החברה האזרחית על מנת להגיע למספר גדול יותר של מבוטחים בקבוצות אוכלוסייה ייעודיות

יונתן מישרקי:      הוועדה קוראת לקופות החולים ללמוד היטב את דוחות הנציבות ולערוך מקצה שיפורים על מנת שהשירות הניתן למבוטחים יהיה מיטבי

יונתן מישרקי:       אני מודה לכולם

יונתן מישרקי:  אנחנו יוצאים להפסקה של חמש דקות ואחר כך נמשיך בדיון הבא